KTC แรงไม่ตก! 2 วันวิ่งกระฉูด32% หลังกำไรQ2พุ่งเกินคาด ลุ้นผลงานQ3โตต่อรับสินเชื่อขยายตัว
KTC แรงไม่ตก 2 วันวิ่งกระฉูด32% รับกำไร Q2 พุ่งเกินคาด ลุ้นผลงาน Q3 โตต่อหลังสินเชื่อขยายตัว โบกรฯ แนะซื้อเป้า 32 บ. 
18 ก.ค. 2561

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ล่าสุด ณ เวลา 10.20 น. อยู่ที่ 30.50 บาท บวก 1.50 บาท หรือ 5.17% สูงสุดที่ 31 บาท ต่ำสุดที่ 28.25 บาท ด้วยมูลค่าซื้อขาย 958.51 ล้านบาท
ทั้งนี้ ราคาหุ้น KTC ปรับตัวขึ้นแรง 2 วันติด นับตั้งแต่ราคาหุ้นอยู่ที่ระดับ 23.10 บาท เมื่อวันที่ 16 มิ.ย.2561 คิดเป็นการปรับตัวขึ้น 7.4 บาท หรือ 32%
ด้าน บล.บัวหลวง ระบุในบทวิเคราะห์ แนะนำ “ซื้อ” KTC ราคาเป้าหมาย 32 บาท/หุ้น โดย KTC รายงานกำไรไตรมาส 2/61 ที่ 1.3 พันล้านบาท เพิ่มขึ้น 66% เมื่อเทียบจากปีก่อนและ 8% จากไตรมาสก่อน โดยผลประกอบการออกมาดีกว่าที่ บล.บัวหลวง คาด 34% และสูงกว่าที่ตลาดประเมิน 14% เนื่องจากมีการตั้งสำรองหนี้สูญฯ น้อยกว่าประมาณการ ทั้งนี้คาดกำไรไตรมาส 3/61 จะเติบโตในระดับกลางเมื่อเทียบจากปีก่อน หนุนโดยแนวโน้มสินเชื่อขยายตัวต่อเนื่องจากไตรมาสที่แล้วและแนวโน้มการตั้งสำรองฯ ลดลง
อย่างไรก็ตาม คาดการณ์กำไรปี 2561 ของ KTC ไม่เปลี่ยนแปลงที่ 4.58 พันล้านบาท เพิ่มขึ้น 39% เมือ่เทียบจากปีก่อน ซึ่งคาดว่าค่าใช้จ่ายในการดำเนินงานจะเพิ่มขึ้นอย่างมากในช่วงครึ่งหลังของปี 2561 เพื่อเน้นการเติบโตของสินเชื่อแตะเปาหมายที่ 10% ทั้งนี้ผู้บริหารวางแผนจะปรับเพิ่มปริมาณการใช้จ่ายของบัตรเครดิต 10% จากเดิม 7.6% ตั้งแต่ม.ค. – พ.ค.